Діни бірлестіктердің жетекшілері бас қосты
"Діни бірлестіктердің жетекшілері бас қосты" | "https://abai.kz/post/57164"
TITLE: Діни бірлестіктердің жетекшілері бас қосты
URL: https://abai.kz/post/57164
META: "Діни бірлестіктердің жетекшілері бас қосты" | "https://abai.kz/post/57164"
DATE: 08.08.2017
AUTHOR(s): Abai.kz
TOTAL WORDS: 150
TEXT: «Алматы облысының дін істері басқармасы» мен «Дін саласындағы мәселелерді зерттеу орталығының» ұйымдастыруымен ағымдағы жылдың тамыз аяында Алматы облысы, Іле ауданы, Өтеген батыр ауылы №24 лицейдің кітапханасында Елбасы Н. Ә. Назарбаевтың «Болашаққа бағдар: рухани жаңғыру» бағдарламасы аясында Қазақстан Республикасының дін саласындағы мемлекеттік саясатының 2017 – 2020 жылдарға арналған  тұжырымдамасын талқылау мақсатында Діни бірлестіктер жетекшілері Клубының отырысы өтті. Клуб жұмысының мақсаты – түрлі сенімдер мен діндерді  ұстанушылар арасында конфессияаралық  және дінаралық диалог пен келісімді сақтау және  нығайту; өзара түсінісушілікті, сыйластық пен серіктестікті дамыту, мемлекет басшысының Рухани жаңғыру бағдарламасында көрсетілген іс-шараларды жүзеге асыру жолдарымен ой бөлісу және іске асыруға  ат салысу. Отырыста Қазақстандағы діни бірлестіктер мен мемлекет арасындағы қарым-қатынас сұрақтары, сондай-ақ дінаралық диалог пен келісімді сақтау және  нығайту  мәселелері талқыланды. Діни бірлестіктер жетекшілері Клубының жұмысы Қазақстан мұсылмандары діни басқармасы, Ардагерлер ұйымының төрағасы, басқа дәстүрлі және дәстүрлі емес діндер өкілдері, Казақстан халқы Ассамблеясы  өкілі,  Жастар  саясаты  мәселелері  басқармасының  өкілі, өңір дінтанушыларының қатысуымен өтті. Abai.kz
